ILMUTUSRAAMAT AVANEB
Meie saatesarja 18. osas uurib rühm asjatundjaid
Ilmutusraamatu 13, 14 ja 15. peatükki.
Mis on metsalise märk?
Kui tõsised on tagajärjed nende jaoks,
kes metsalist ja tema kuju kummardavad
ja võtavad omale otsa ette või käele selle märgi?
"Ma nägin maast üles tulevat teist metsalist,
sel oli kaks sarve otsekui tallel ning ta rääkis nagu lohe.
Ta tegi kõik esimese metsalise meelevallaga
tema ees
ning ta tegi, et ilmamaa ja need, kes seal elavad,
kummardaksid esimest metsalist, kelle surmahaav oli paranenud.
Ja ta tegi suuri tunnustähti,
nõnda et ta lasi ka tule taevast maa peale maha tulla
inimeste silme ees,
ning ta eksitas ilmamaa elanikke tunnustähtedega,
mis talle oli antud teha metsalise ees,
käskides ilmamaa elanikke teha kuju metsalisele,
kellel oli mõõgahaav ning kes oli tõusnud ellu.
Talle anti meelevald anda vaimu metsalise kujule,
et ka metsalise kuju räägiks ja teeks,
et tapetaks igaüks, kes ei kummarda metsalise kuju.
Ja ta tegi, et kõik - pisikesed ja suured,
rikkad ja vaesed, vabad ja orjad -
võtaksid endale märgi oma paremale käele või oma otsaette,
ning et keegi muu ei tohiks osta ega müüa
kui vaid see, kellel on märk,
kas metsalise nimi või tema nime arv."
Siin olgu tarkust!
Kellel on mõistust, see arvutagu välja metsalise arv,
sest see on inimese arv,
ja tema arv on kuussada kuuskümmend kuus.
Osad tõlgendasid selle olevat keiser Nero.
Kujutlusvõime on abiks.
Hiljem arvati see olevat Hitler või keegi muu,
kellele seda numbrit kujutlusvõime lubas kohaldada.
Aga ka muud märgid peavad seda näitama,
mitte ainult metsalise märk.
Rääkisin hiljuti pangakaardi teemadel.
Seda võib selgelt seostada metsalise arvuga "666",
kuid see märk ei ole veel piisav.
Lisaks peab Jeruusalemm kuuluma juutidele,
kus asub tempel
ja mille valitsejaks on mees, kes kuulutab ennast jumalaks.
Ja veel palju muid märke.
See olukord ajab usklikke segadusse.
Mõelge sellele olukorrale.
Usun, et mõne aasta pärast
hakkavad pangad inimestele mikrokiipe pakkuma,
sest võimalused selleks on loodud.
Kas võtad endale mikrokiibi?
Ma võtan, kui see aitaks mind kergemini leida,
juhul kui peaksin dementsena kodust lahkuma.
Tegemist on siiski sellise olukorraga,
millele peaksime andma konkreetse vastuse.
Ma isiklikult ei julgeks võtta. vähemalt mitte esimeste seas.
Vaataksin enne, mis juhtuma hakkab.
Kunagi hoiatati samamoodi ka pangakaardi võtmise eest.
Mu meelest on tegemist puuduliku tõlgendusviisiga,
sest ei ole täielikult mõistetud seda, millest Juhani äsja rääkis.
Peavad olema täidetud ka muud tingimused,
enne kui metsalise märk võimsalt esile kerkib.
Seepärast me kardame kõiki neid asju,
sest me tajume, kuivõrd tõsise asjaga on tegemist.
Kui võtame endale selle märgi, siis pole enam pääsemise võimalust.
See on kindlasti suureks kartuste allikaks.
Kui aga toetume tõlgenduste otsimises Piiblile,
siis näeme, et see saab toimuma vihaaja teises pooles,
mil juba paljud kohtuotsused on jõustunud.
Antikristus on astunud templisse ehk siis tempel eksisteerib.
Tema kuningriigi valitsusalasse kuulub Vahemere piirkond.
Ta kuulutab ennast jumalaks ja nõuab, et teda kummardataks.
Need, kes sellega nõustuvad, need märgistatakse.
Ehk siis, kui me räägime sellest,
et mikrokiip hakkab alates ülehomsest
kauplemisel abiks olema...
Selles osas olen ma Paavoga ühte meelt -
ma vaataksin kõigepealt, mis teistega juhtuma hakkab?
Piiblile toetudes on see asi selgelt mõistetav.
Siinkohal peame arvestama, et on olemas teatud süsteem,
milleks on pangandussektor koos rahandussüsteemiga.
Inimesed justkui lömitavad selle ees.
Vaatasin millalgi üht saadet, mille pealkiri hetkel ei mäleta.
Seal siirdati inimesele pähe mingisugused andurid ja kiip.
Oled kindlasti näinud seda?
Sel moel saadi inimese üle kontroll.
Arvuti kaudu saab siis teda programmeerida.
Näiteks, kui ma tahan, et Martti läheks Rovaniemisse,
siis ma klikin Rovaniemi peale ja su aju saab signaali
ning see annab sulle tahtmise sinna minna.
Sind programmeeritakse. On keegi, kes määrab su saatuse.
Keegi otsustab sinu elu üle.
Küsimus on just nimelt selles,
et inimene loovutab vabatahtlikult oma elu üle otsustamise
kellelegi teisele.
16. salmis on öeldud: "Ja ta tegi, et kõik..."
Ehk siis selleks peab olema mingi abinõu või ahvatlus.
Ma täpsustan vaid nii palju - minagi ei võtaks seda esimeste seas,
aga jätaksin võimaluse igaks juhuks, kui nii peaks minema.
Sellel kiibil võib olla ja tõenäoliselt ongi
suur tähendus tulevikus.
Metsalise märk ei saa aga avalikuks enne,
kui metsaline ise on avalikuks saanud.
Praegusel hetkel ei saa olla tegemist kiibiga,
kuna ei ole veel metsalist.
Märki ei saa olla enne metsalist ennast.
Edasi öeldakse 15. Salmis nii:
"Talle anti meelevald anda vaimu metsalise kujule,
et ka metsalise kuju räägiks ja teeks,
et tapetaks igaüks, kes ei kummarda metsalise kuju."
"Ma nägin, ennäe: Tall seisis Siioni mäel
ning koos temaga sada nelikümmend neli tuhat,
kelle otsaesisele oli kirjutatud tema nimi ja tema Isa nimi.
Ja ma kuulsin häält taevast otsekui suurte vete kohisemist
ning nagu suure kõue mürisemist,
ning hääl, mida ma kuulsin, oli otsekui kandlemängijate hääl,
kes mängivad oma kandleid.
Nad laulsid uut laulu trooni ees
ning nende nelja olevuse ja vanemate ees,
ning keegi muu ei suutnud õppida seda laulu
kui vaid need sada nelikümmend neli tuhat,
kes on ära ostetud ilmamaalt.
Need on need, kes ei ole endid rüvetanud naistega,
nad on puhtad nagu neitsid.
Need on need, kes järgivad Talle, kuhu ta iganes läheb.
Need on inimeste seast ostetud esmaanniks Jumalale ja Tallele,
ning nende suust ei ole leitud valet, nad on laitmatud."
Sel ajal, kui Rooma keisririigis hakati keisrit kummardama
ja keiser nõudis oma kummardamist ja ülistamist,
viidi inimesed keisri kuju ette
ja nad olid sunnitud tunnistama, et keiser on issand.
Kui kristlane läks selle kuju juurde, siis ei saanud ta seda kummardada,
sest ta teadis, et on vaid üks Issand - Jeesus Kristus.
Seejärel viidi ta lõvide ette või mingil muul moel tapetavaks.
Selle eeskuju järgi hakkab toimima ka metsalise kuningriik.
Metsaline hakkab nõudma, et tunnistataks tema jumalust.
Inimesed viiakse sunniviisiliselt sellise olukorrani,
kus nad tunnistavad metsalise issandaks,
misjärel nad märgistatakse.
See on täiesti võimalik.
Selliseid türanne on valitsenud meiegi ajal,
kes nõuavad isikukultust.
Sellele viitab ka 15. salm, kus öeldakse,
et metsalise kuju rääkis ja tegi,
et tapetaks igaüks, kes ei kummarda tema kuju.
Mis on see metsalise kuju?
See peab olema midagi konkreetset.
Mis see täpsemalt on, see jäägu praegu arutamata.
Metsalise kuju kummardamise tagajärjel
saadakse endale metsalise märk.
See toimub kronoloogilises järjekorras.
Tegemist on teadliku valikuga, saatana kummardamisega.
Keegi ei võta seda märki omale kogemata.
See ei ole nii, et inimesed avastavad kuu või aasta pärast,
et nad on teinud sellise vea.
Vaid see on teadlik valik.
14. peatükis tuletatakse meelde, et kes võtab endale selle märgi,
see peab minema igavesse hukatusse jne.
Seega peab olema tegemist teadliku valikuga.
Kiibi teemal spekuleerimine
ei ole käesoleval ajal eriti suure tähtsusega.
Aga see saab olulisel määral mõjutama tulevikkku.
Iseenesest ei tähenda see küll hetkel metsalise märki.
"Ma nägin teist inglit keset taevast lendavat;
sellel oli igavene evangeelium,
et kuulutada evangeeliumi neile, kes elavad ilmamaal -
kõigile paganahõimudele ja suguharudele
ja keeltele ja rahvastele.
Ja ta hüüdis suure häälega: Kartke Jumalat ning ülistage teda,
sest tema kohtumõistmise tund on tulnud,
ning kummardage teda,
kes on teinud taeva ja maa ja mere ja vete allikad!”
Veel teine ingel järgnes talle, hüüdes: Langenud, langenud on suur Paabel,
kes oma hooruse raevuviinaga on jootnud kõiki paganaid!”
Veel kolmas ingel järgnes neile, hüüdes suure häälega:
Kui keegi kummardab metsalist ja tema kuju
ning võtab tema märgi oma otsaette või oma käe peale,
siis ta saab juua Jumala raevu viina,
mis lahjendamata on valatud tema vihakarikasse,
ning teda piinatakse tules ja väävlis pühade inglite ees ja Talle ees.
Ja nende piinasuits tõuseb üles igavesest ajast igavesti;
ja neil, kes kummardavad metsalist ja tema kuju,
ei ole hingamist päeval ega ööl,
ei ühelgi, kes võtab endale ta nime märgi.
Siin olgu kannatlikkust pühadel,
kes hoiavad alal Jumala käske ja Jeesuse usku!”
Ma kuulsin häält taevast ütlevat:
Kirjuta: Õndsad on surnud, kes nüüdsest peale surevad Issandas!
Jah, Vaim ütleb, et nad võivad hingata oma vaevadest,
sest nende teod lähevad nendega kaasa.”
Süsteem peab olema valmis, kui Antikristus tuleb.
Teiseks on Antikristus isik.
Inimene, mitte mingi süsteem nagu on paavstlus jne.
Peab olema tohutu ettekujutusvõime, et seostada seda paavstlusega.
Olen seda kogenud juba kaua tagasi.
Metsalise märk ei ole veel tehniliselt valmis.
Sellega saab inimesi manipuleerida.
Kes selle vastu võtab, teab, kes selle taga on...
Kuna siis ei ole enam kohta meeleparandusele,
siis selle taga peab olema keegi selline.
Aga sellest saavad lohutust kõik, kes usuvad koguduse ajajärku.
See ei saa osaks Jeesusesse Kristusesse uskujale.
12. salmis öeldakse, et siin olgu pühadel kannatlikkust.
"Kannatlikkust" on öeldud rahvapiibli tõlkes.
"Kes hoiavad alal Jumala käske ja Jeesuse usku!"
Ta ei pea olema tingimata juut, ta võib olla ka usule tulnud pagan.
Sest ka vihaajal võib leida pääste, kui metsalist ei kummarda.
Ka siis võib tulla meeleparandusele.
See ei saa kindlasti kerge olema,
sest Jumal on sidunud selle nii jõuliselt
metsalise kummardamisega,
et kui teda kummardada ja võtta omale see märk,
kaotab pääste.
Päris karm lugu sellega.
Ilmutusraamatu 14. peatükis viidatakse sellele,
et metsalise märgi võtmisele ja tema kummardamisele
eelneb ingli hoiatus rahvale:
"Ärge tehke seda."
Kui keegi kummardab metsalist ning võtab tema märgi,
siis ta saab juua Jumala raevu karikast jne.
Mismoodi see hoiatus tegelikkuses teoks saab,
seda me praegu veel ei tea.
Igal juhul on tegu niivõrd tõsise asjaga,
et Jumala poolt saadetakse inimkonnale hoiatus,
et nad seda ei teeks.
Metsalise märgiga seonduvast
räägitakse veel ka Ilmutusraamatu 20. peatükis,
kus sellega seoses on öeldud:
"Ja ma nägin troone ja neid, kes nende peal istusid;
ja kohus anti nende kätte;
ning ma nägin nende hingi, kelle pead olid kirvega maha raiutud
Jeesuse tunnistamise pärast ja Jumala sõna pärast,
ja kes ei olnud kummardanud metsalist ega tema kuju
ega olnud võtnud tema märki oma otsaette ega käe peale.
Nad tõusid ellu ning valitsesid kuningatena
koos Kristusega tuhat aastat."
Tähendab, et leidub inimesi,
kes tulevad metsalise valitsemise ajal usule
ja keelduvad metsalise märgi vastu võtmisest.
Nad tapetakse.
Sina, kes sa vaatad seda saadet, saad ka ise osaleda
Helista vanal tuttaval numbril: 900 1777 (kuula sõnum lõpuni).
Kõne hind on 7 eurot.
Selle annetusega osaled
evangeeliumi rõõmusõnumi viimisel sinna, kuhu su enda jalad ei vii.
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Info annetamise kohta on saadaval ka: www.tv7.ee
Väga tähtis on ohverdada evangeeliumi töösse
ja anda oma panus hingede pääste nimel.
TV7 on see kanal, mille kaudu tasub tuua oma ohvriand.
Ole õnnistatud Jeesuse nimel! Aamen.
"Ma nägin, ennäe: valge pilv,
ning see, kes istus pilvel, oli Inimese Poja sarnane,
tal oli kuldpärg peas ning vahe sirp käes.
Ja üks teine ingel väljus templist,
hüüdes suure häälega sellele, kes istus pilvel:
Hakka tööle oma sirbiga ning lõika, sest lõikustund on tulnud,
sest ilmamaa lõikus on juba küps.”
Ja see, kes pilvel istus, pistis oma sirbi ilmamaa külge
ning ilmamaa lõigati paljaks.
Üks teine ingel väljus templist taevas ning temalgi oli vahe sirp.
Ja üks teine ingel, kellel oli meelevald tule üle,
tuli altarist,
ning hõikas valju häälega sellele, kellel oli vahe sirp:
Hakka tööle oma vaheda sirbiga
ning lõika maha ilmamaa viinapuu kobarad,
sest selle marjad on küpsed!”
Ja ingel pistis oma sirbi ilmamaa külge ning lõikas paljaks ilmamaa viinamäe
ning viskas marjad Jumala raevu suurde surutõrde.
Ja surutõrt sõtkuti väljaspool linna
ning tõrrest voolas välja verd hobuste valjastest saadik
tuhat kuussada vagu maad."
Siin öeldakse nende 144 000 kohta: "Nad laulsid uut laulu trooni ees..."
See on sama laul,
mida laulsid koguduse vanemad 5. peatükis.
Need on esmasündinud poeglapsed juutide hulgast.
Järgneb ettekuulutus Paabeli kohta:
Langenud, langenud on suur Paabel,
kes oma hooruse raevuviinaga on jootnud kõiki paganaid!”
See on ettekuulutus. Langemine ise toimub 18. peatükis.
Siinkohal meenub mulle sellega seoses see,
millest Anttigi rääkis,
et viimastel aastatel ja isegi aastakümnetel
on lõpuaegadest rääkimine languse trendis seetõttu,
et on olnud palju ekslikke seletusi ja valesid prohveteeringuid.
Aga Ilmutusraamatu sõnum on ääretult võimas.
Seda tuleks võtta täie tõsidusega
ja seda sõnumit tuleks levitada inimeste seas.
Nende prohveteeringute tõlgendamisega
ei tohiks ajada taga sensatsioonilisust,
vaid tuleks jääda teatud raamidesse.
Kes mõistab nende sõnumite sisu,
sellele on need piisavalt sensatsioonilised.
Nõutav ei ole ka ülemäärane kujutlusvõime.
See oleks suurepärane,
kui nendel käimasolevatel lõpuaegadel
saaks veel äratus toimuma.
Et Jumala Vaim saaks äratada inimesi olema ärkvel ja palvetama
ja hoiduma jumalatust ning antikristlikust elust.
Ma viitasin varem sellele, et nad on juudid,
kes peavad kinni Jumala seadustest ja Jeesuse usust.
Nad on Naise vaimsed järeltulijad.
Aga nende seas võib olla teisigi.
Jumal annab armu ka teistele, mitte vaid neile.
Püha Vaim tegutseb ikka veel inimkonna keskel.
Tema tegutsemispiirkond aga kahaneb,
sest inimesed armastavad pigem valet.
"Ma nägin taevas veel teist tunnustähte,
suurt ja imelist:
seitse inglit, kelle käes oli seitse viimset nuhtlust,
sest nendes jõudis lõpule Jumala raev.
Ja ma nägin otsekui tulega segatud klaasmerd
ja neid, kes olid võitnud metsalise ning ta kuju ja ta nime arvu,
seisvat klaasmere ääres, Jumala kandled käes.
Nad laulsid Jumala sulase Moosese laulu
ja Talle laulu:
Suured ja imelised on sinu teod, Issand Jumal, Kõigeväeline!
Õiged ja tõelised on sinu teed, sa paganate kuningas!
Kes ei peaks kartma sind, Issand, ning ülistama sinu nime?
Sina üksi oled püha,
kõik paganad tulevad ning kummardavad sinu ette,
sest su õiged seadmised on saanud avalikuks.”
Pärast seda ma nägin: tunnistustelgi pühamu avanes taevas
ning need seitse inglit, kelle käes oli seitse nuhtlust,
tulid templist välja,
üll puhas särav linane riie, kuldvöödega vöötatud rinde alt.
Ja üks neljast olevusest andis seitsmele inglile seitse kuldkaussi,
täis selle Jumala raevu, kes elab igavesest ajast igavesti,
ning tempel sai täis suitsu Jumala kirkusest ja tema väest
ning ükski ei võinud minna templisse enne,
kui olid lõpetatud seitsme ingli seitse nuhtlust."
Tõlge: Kuno Kivikink